b'\n_START_ARTICLE_\nDanica Cigoj Ku\xc5\xa1\xc4\x8der\n_START_SECTION_\n\xc5\xbdivljenje in delo\n_START_PARAGRAPH_\n\xc5\xbdivela je v Trbi\xc5\xbeu, in Mariboru, med 2. svetovno vojno v Ljubljani in Trstu, po 8. septembru 1943 v Vipavskem Kri\xc5\xbeu. Tu je pou\xc4\x8devala na osnovni \xc5\xa1oli, po osvoboditvi pa je bila zaposlena na Zavodu za socialno zaposlovanje v Ajdov\xc5\xa1\xc4\x8dini, ter od 1957 do upokojitve 1974 v Tolminu.  _NEWLINE_S slikarstvom se je ukvarjala \xc5\xbee v osnovni \xc5\xa1oli. Prvi pouk ji je dal o\xc4\x8de Anton Cigoj, tudi slikar samouk. Bila je \xc4\x8dlanica Kluba slikarjev-amaterjev \xc2\xbbNikolaj Pirnat\xc2\xab\xc2\xa0v Novi Gorici, v okviru katerega je ve\xc4\x8dkrat skupinsko razstavljala. Imela pa je tudi ve\xc4\x8d samostojnih razstav. Posvetila se je predvsem pejsa\xc5\xbeu, slika pa tudi tiho\xc5\xbeitja in cvetje v akvarelu, temperi in olju. Ve\xc4\x8dkrat je pomagala o\xc4\x8detu, pri poslikavi cerkva. Njene slike so zastopane v galeriji na gradu Kromberk.'